**Anexa 17**

**DECLARAȚIE RGPD**

**în temeiul Regulamentului (UE) nr. 679/2016**

Subsemnatul/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, declar că, în conformitate cu cerințele **Regulamentului (UE) 679/2016**, numit în continuare RGPD, am luat cunoștință că Universitatea “Ovidius” din Constanța, cu sediul în mun. Constanța, Bld. Mamaia nr. 124, cod poștal 900527, telefon/fax +40 241 606407, +40 241 606467, email: rectorat@univ-ovidius.ro, reprezentată legal prin Rector – Conf. univ. dr. Dan Marcel Iliescu, în calitate de operator de date cu caracter personal, are obligația legală de a prelucra datele mele cu caracter personal, prin mijloace automatizate/manuale, cu scopul organizării și desfășurării concursurilor de ocupare a posturilor didactice/de cercetare pe perioadă nedeterminată în cadrul Universității “Ovidius” din Constanța, conform prevederilor Legii nr. 199/2023 – Legea Învățământului Superior, a legislației muncii și a legislației secundare incidente.

Datele cu caracter personal:numele și prenumele; nume și prenume părinți; data și locul nașterii; domiciliul/adresa; codul numeric personal (CNP); seria și numărul actului de identitate; semnătura, fotografia (imaginea) din actul de identitate, din CV și din legitimația de concurs; numărul de telefon; adresa de email; denumirea instituției/unității de învățământ absolvite; seria/numărul diplomei de studii; alte informații privind istoricul educațional; informații privind istoricul activității științifice; funcția/profesia; locurile de muncă anterioare și alte informații privind istoricul profesional; datele medicale ce atestă aptitudinea de a avea din punct de vedere medical calitatea de angajat; starea civilă; numele și prenumele soțului/soției din certificatul de căsătorie; certificatul de cazier judiciar; confesiunea religioasă (după caz); sunt obținute prin completarea și semnarea cererii de înscriere la concursul pentru ocuparea unui post didactic pe perioadă nedeterminată în cadrul Universității „Ovidius” din Constanța, din documentele/înscrisurile doveditoare, atașate acesteia și incluse în dosarul de concurs, precum și prin participarea mea în cadrul activităților de concurs. Aceste informații sunt introduse de Universitate în baza sa de date sub orice formă materială (pe suport de hârtie) și electronică.

Prin prezenta declarație îmi dau consimțământul pentru prelucrarea datelor cu caracter personal privind apartenența la o anumită confesiune religioasă în cazul în care candidez pentru ocuparea unui loc de muncă existent în cadrul Facultății de Teologie a universității, a datelor cu caracter personal medicale incluse în cadrul adeverințelor medicale, precum și a datelor cu caracter personal incluse în cadrul certificatului de cazier judiciar/certificatului de integritate comportamentală.

Scopul colectării datelor îl constituie instrumentarea actelor/procedurilor de înscriere și participare la concursul pentru ocuparea unui post didactic/de cercetare pe perioadă nedeterminată în cadrul Universității „Ovidius” din Constanța, potrivit cererii mele, în vederea inițierii și executării raporturilor juridice contractuale între subsemnatul/a și universitate, precum și în vederea îndeplinirii obligațiilor legale care îi revin Universității „Ovidius” din Constanța, de a administra, prelucra și transmite în condiții de siguranță, inclusiv prin intermediul RMU și a celorlalte registre publice prevăzute de lege și numai pentru scopurile prevăzute de legislația în vigoare, datele mele cu caracter personal.

Temeiul legal pentru colectarea și procesarea datelor mele cu caracter personal pentru scopul menționat mai sus îl reprezintă: consimțământul meu, cererea de înscriere la concursul pentru ocuparea unui post didactic/de cercetare pe perioadă nedeterminată în cadrul Universității „Ovidius” din Constanța, Legea nr. 199/2023 – Legea Învățământului Superior, legislația muncii, Legea nr. 16/1996 a arhivelor naționale, republicată, cu modificările și completările ulterioare.

Totodată, am luat act de faptul că datele mele cu caracter personal sunt transmise, prin orice mijloc de comunicare, următorilor destinatari: persoanei vizate (subsemnatul/a), publicului general – prin afișarea publică nominală a rezultatelor concursurilor, a informațiilor referitoare la organizarea acestora, a listelor de lucrări, a CV-urilor și a fișelor de verificare –, membrilor comisiilor de concurs, precum și instituțiilor/autorităților publice (ex: Ministerul Educației), autorităților fiscale, autorităților de verificare și control, în condițiile stabilite de lege, sau altor entități publice ori private ale căror activități sunt incidente în activitatea Universității „Ovidius” din Constanța, sau care au legătură directă ori implicită cu instrumentarea actului ori procedurilor pentru care am inițiat raporturile juridice cu universitatea și care, la rândul lor, sunt operatori de date cu caracter personal.

Conform **Regulamentului (UE) nr. 679/2016 (RGPD)**, am luat cunoștință de faptul că beneficiez de următoarele drepturi: dreptul de restricționare a prelucrării datelor cu caracter personal și dreptul de a mă opune respectivei prelucrări, atât timp cât aceste lucruri nu contravin obligațiilor legale ce revin Universității; dreptul la portabilitatea datelor; dreptul de a fi informat/ă cu privire la prelucrarea datelor cu caracter personal; dreptul de acces cu caracter gratuit la datele cu caracter personal; dreptul la rectificarea sau la ștergerea datelor cu caracter personal („*dreptul de a fi uitat*”), atât timp cât acest lucru nu contravine obligațiilor legale ale Universității; dreptul de a retrage oricând consimțământul acordat, în cazul specific în care colectarea și prelucrarea datelor se bazează pe consimțământ și nu intervine o prevedere contractuală sau legală care prevede obligativitatea colectării și prelucrării datelor; dreptul de a nu fi supus/ă unei decizii individualizate automatizate, inclusiv crearea de profiluri individuale; dreptul de a depune o plângere la autoritatea de supraveghere a prelucrării datelor cu caracter personal(ANSPDCP) sau de a mă adresa justiţiei în ce privește prelucrarea datelor mele cu caracter personal. Am luat act de faptul că pentru exercitarea respectivelor drepturi mă pot adresa fie la sediul instituției fie la adresa de email dpo@univ-ovidius.ro.

Am luat cunoștință, de asemenea, că datele mele cu caracter personal vor fi prelucrate/păstrate în cadrul Universității „Ovidius” din Constanța în conformitate cu dispozițiile legale în baza cărora sunt reglementate termene de prelucrare a unor astfel de date, cum ar fi, de exemplu, dispozițiile legale ce reglementează arhivarea documentelor sau dispozițiile legale care reglementează activitatea și funcționarea instituțiilor de învățământ superior.

Am luat cunoștință că sunt obligat/ă să furnizez datele necesare pentru realizarea scopului menționat mai sus și că refuzul furnizării sau furnizarea acestor date în mod incorect și incomplet determină imposibilitatea inițierii sau, după caz, a finalizării actului ori procedurii de către universitate, întrucât ar avea drept consecință nerespectarea reglementărilor legale specifice din domeniul educațional.

Data:\_\_\_\_\_\_\_\_\_\_\_\_\_ Nume și prenume:\_\_\_\_\_\_\_\_\_\_\_\_\_\_\_\_\_

 Semnătura:\_\_\_\_\_\_\_\_\_\_\_\_\_\_\_\_\_\_\_\_\_